黃霄雲

黃霄雲，係中國大陸女歌手，布依族人。2015年，佢參加浙江衛視音樂選秀節目《中國好聲音》第四季而出道。

經歷

早年 
佢1998年12月22號喺貴州黔南羅甸龍坪鎮嘅一個音樂家庭出世。佢喺出世後6個月就已可以準確哼出播緊嘅音樂曲調嘅能力，並從兩歲開始學架子鼓，之後喺佢父母夾嘅樂隊「樂萬家」入面做鼓手；之後又學習彈鋼琴同古箏。喺之後嘅幾年時間內，佢每年都有參加當地嘅歌唱比賽，並攞到唔錯嘅成績。佢讀初三嗰陣，為咗考入中國音樂學院附屬中學，每逢禮拜六日就去貴陽學美聲唱法。

2011年，佢同屋企人一齊參加中國中央電視台《歡樂一家親》節目喺黔南州搞嘅選拔賽，攞到一等獎，並被貴州省婦女聯合會選送至央視參加選拔，同年6月被選拔參加節目同「千家萬戶的祝福——慶祝中國共產黨成立90周年」專題節目嘅錄影。2013年，佢參加貴州省第六屆「貴青杯」歌唱比賽，並攞到金獎。9月，佢以優異成績考入中國音樂學院附屬中學，學習美聲唱法。2016年，佢首次參加普通高等學校招生全國統一考試，但成績並唔理想。2017年，佢參加普通高等學校藝術類專業招生統一考試，報考中央音樂學院、中國傳媒大學等5間院校，並再參加高考，最終以術科排第三同文化課總分452分嘅成績被中央音樂學院收咗。

演藝經歷 
2015年，佢報名參加《中國好聲音》第四季，並通過試音；佢喺盲選階段唱蕭敬騰嘅《你》，攞到庾澄慶同汪峰轉身，並最終加入汪峰戰隊。之後，佢喺「導師考核」階段分別唱孫楠嘅《I Believe》同姚貝娜嘅《魚》，係汪峰戰隊首個4強學員，但佢嘅表現引發咗爭議。而喺「導師混戰」階段入面，佢唱嘅，但由於業內人士同傳媒投票入面輸咗而被淘汰。期間，佢喺9月26號同嗰個戰隊其他4強學員一齊參演汪峰「峰暴來臨」超級巡回演唱會上海站。

2016年9月，佢同都係《中國好聲音4》學員嘅張博林出演網絡劇集《薛定諤的貓》，而佢飾演「艾曉欣」。12月29號，參演黔南州第十屆旅遊發展大會山水實景演出《靈水玉夢》，唱咗《冬之羅甸》。2017年2月14號，參與《法制晚報》直播訪談節目《紅me坊》。7月，出演網絡劇集《少年有點酷》，重飾演「艾曉欣」。12月14號同31號，佢出個人單曲《征戰》同《還可以愛嗎》。

2018年5月7號，佢出首隻個人原創單曲《打開》。同年，參加「唱響新時代，放歌新未來」2018多彩貴州歌唱活動，並喺嗰年8月29號喺黔南賽區決賽中攞到美聲歌唱組一等獎同通俗歌唱組二等獎；之後，佢喺全省比賽入面攞到美聲歌唱組優秀獎。而喺嗰年9月16號，佢唱嘅《故鄉》攞到2018年大連原創歌曲大賽三等獎。11月2號，攞到中央音樂學院2018年校園歌手大賽冠軍。12月3號，佢攞到「美麗延慶，精彩世園」——「百花爭延」首都高校大學生歌手大賽冠軍。同月，以「素人歌手」身份參加浙江衛視音樂節目《夢想的聲音》第三季，並攞到譚維維按「天使按鈕」。2019年5月4號，佢參加《2019年「五月的鮮花」全國大中學生文藝會演》喺央視綜合頻道播出。5月19號，同嚴藝丹、文兆傑等人做2018-2019年度北京大學十大歌手大賽嘅表演嘉賓。8月18號，同部分《中國好聲音》學員參與金華山鹿女湖國際音樂節嘅演出。9月20號，喺百度第一屆《音你成名》音樂短視頻大賽入面攞到季軍。

2020年1月，佢代表中央音樂學院參演浙江衛視音樂節目《新聲請指教》。

2020年1月，加盟湖南衛視《歌手·當打之年》，喺第一輪排位賽憑住《少年他的奇幻漂流》奇襲毛不易最終成功攞到正式補位資格、為首位補位歌手，喺第三輪遭到淘汰，之後喺突圍賽演唱《我們的愛》喺組內對決輸咗畀吉克雋逸直接遭到淘汰。

音樂作品

單曲

劇集

綜藝節目

《中國好聲音》第四季

《夢想的聲音》第三季

《新聲請指教》 
佢喺節目入面嘅演出都同謝庚沄以「蛋糕組合」名義進行

《歌手·當打之年》 
2020年1月，加盟湖南衛視《歌手·當打之年》，喺第一輪排位賽憑住《少年他的奇幻漂流》奇襲毛不易最終成功攞到正式補位資格、為首位補位歌手，喺第三輪遭到淘汰，之後喺突圍賽演唱《我們的愛》喺組內對決輸咗畀吉克雋逸直接遭到淘汰。

其他節目

家庭 
佢阿爸叫黃保權，阿媽叫羅茜，都喺羅甸縣做過音樂教師。而佢地夾嘅樂隊「樂萬家」係羅甸縣第一隻電聲樂隊，喺2002年3月成立，截至2015年喺羅甸、望謨、平塘同惠水等縣份演過成1000場。

爭議 
喺《歌手·當打之年》第一期入面，佢喺毛不易出場後唱咗幾句歌詞就推桿發出「奇襲」請求，呢個行為被大量民眾話「不禮貌」。之後，有網民發現佢喺嗰集節目入面唱嘅五月天嘅《少年他的奇幻漂流》並未喺任何音樂平台上架，因為芒果TV並冇買版權。

黃氏
中央音樂學院舊生
布依族人
貴州人
中國女歌手
中國華語流行音樂歌手